Torniopastus Lammassaaren lintulavalla
2023-05-10 18:30 - 20:30 (Europe/Helsinki)
Lammassaaren lintulava sijaitsee Vanhankaupunginlahden Lammassaaressa. Kulku Jokisuuntien eteläpäästä Pornaistenniemen kautta pitkospuureittiä Lammassaareen. Saareen tultuasi seuraa opasteita. Matkaa on noin 1,5 km. Lintulavalle on esteetön reitti. Pornaistenniemessä on mäki, mutta avustajan kanssa pyörätuolilla kulku onnistuu.
Lammassaaren lintulavan sijainti
Ei ilmoittautumista.
Torniopastuksessa on säävaraus. Katso mahdolliset viime hetken muutokset Tringan tapahtumakalenterista.
Tringalla on käytössä kaksi yhdistyskaukoputkea ja viidet kiikarit. Tringan jäsenet voivat lainata kaukoputkia ja kiikareita maksutta kerrallaan enintään kolmeksi päiväksi.
Toinen kaukoputkista sijaitsee Helsingin Viikissä Lintuvarusteessa (Koetilantie 1 B 5) ja toinen Ruoholahdessa Foto Fennicassa (Itämerenkatu 16). Kiikarit sijaitsevat Foto Fennicassa ja Lintuvarusteessa.
Yhdistyskaukoputken tai kiikareiden varaustilannetta voi tiedustella soittamalla Lintuvarusteeseen tai Foto Fennicaan tai kysymällä paikan päällä. Kaukoputkea tai kiikareita lainatessa kannattaa varautua esittämään henkilöllisyystodistus. Lainaputkea ja -kiikareita tulee kohdella erityisellä varovaisuudella, ja mahdollisista vioista kertoa heti niitä palauttaessa.
